Le fa go ntse jalo, tshedimosetso e e kgobokantsweng mo dingwageng di ka nna 100 tsa fa go ne go dirwa dipatlisiso malebana le mokgwa wa go fetola dijini mmogo le e e kgobokantsweng mo dingwageng di ka nna 70 tsa fa go ne go dirwa dipatlisiso ka mokgwa wa go kopanya dijini tsa ditshedi tse di sa tshwaneng go tlhagisa tse dingwe, e thusa baitsesaense go bona gore a mokgwa ono wa go fetola dijini o ka kgona go tlhagisa mefuta e mesha ya ditshedi. Fa Lönnig a sena go sekaseka bosupi jo bo leng gone, o ne a swetsa ka go re: “Go fetola dijini tsa mofuta mongwe wa setshedi [wa semela kana phologolo] ga go ka ke ga tlhagisa mofuta o mongwe o mosha. Tshwetso eno e dumalana le dilo tsotlhe tse di ileng tsa direga mmogo le diphelelo tsotlhe tse di nnileng gone mo lekgolong la bo20 la dingwaga fa go ne go dirwa dipatlisiso ka mokgwa ono wa go fetola dijini tsa ditshedi e bile e dumalana le melao e e dirisiwang go bona gore go ka kgonega go le kana kang gore dilo dingwe di direge.”